Հերկուլեսի տասներկու սխրանքների խճանկար

Հերկուլեսի տասներկու սխրանքների խճանկար ( ), հայտնաբերվել է Վալենսիայի Լիրիա քաղաքում 1917 թվականին մասնավորապես՝ La Bombilla en el Pla dels Arens տարածքում։

Խճանկարը համալրում է Մադրիդի ազգային հնագիտական թանգարանի հավաքածուն։

Պատմություն
4, 5 մետր երկարությամբ և 5.5 մետր լայնությամբ խճանկարն ստեղծվել է 3-րդ դարում։ Պատկերագիրը ներառում է Զևս աստծո և Ամփիտրիոնի կին Ալկմենեի որդի Հերակլեսի` (ռոմանականացմամբ` Հերկուլես) տասներկու սխրանքները, որոնք Տիրիֆի արքա Եվրիսթևսը Հերակլեսին հրամայել է կատարել։

Խճանկարի ստորին հատվածը ներկայացնում է աշխատանքի պատմությունը, իսկ վերին հատվածը զարդարված է երկրաչափական սև և սպիտակ մեծ ու փոքր եռանկյունիների համակցությամբ։ 12 ուղղանկյուն պատկերները համախմբված են կենտրոնական խորհրդանիշի՝ Լիդիայի թագուհի Օմֆալայի և հերոսի շուրջ։

Կենտրոնական տեսարանը շրջապատող ուղղանկյուն պատկերները (Հերակլեսի 12 սխրանքները) հետևյալն են՝ (սկսում է վերին ձախ վանդակից ժամսլաքի ուղղությամբ)
 Ամազոնուհիների թագուհի Հիպպոլիտեի գոտու ձեռքբերում (սխրանք 9)
 Կենդանի բռնում է Արկադիա երկիրն ամայացնող Էրիմանթոս վարազին (սխրանք 4)
 Հաղթում է Աիդի պահակ Կերբերոսին, կապել է նրան և բերել է Եվրիսթևսի մոտ (սխրանք 12)
 Մաքրում է Ավգյան ախոռները (սխրանք 5)
 Հափշտակում է Էրիթիա կղզում արածող կովերին, որոնք պատկանում էին Գերիոնին՝ երեք գլխանի հսկային, որը բնակվում էր ծայր արևմուտքում, որտեղ էլ Հերակլեսը կանգնեցնում է Հերկլյան սյուներ, սպանում Գերիոնին (սխրանք 10)
 Հաղթում է Դիոմեդես թագավորին, որը օտարականներին նետում էր իր մարդակեր ձիերի առաջ որպես կեր (սխրանք 8)
 Ձեռք է բերել Հեսպերիդիների ոսկե խնձորները, որոնք նրա համար բերում է Ատլասը (սխրանք 11)
 Հաղթում է հուր ժայթքող կրետական ցուլին (սխրանք 7)
 Սպանում է Լերնեյան հիդրային(սխրանք 2)
 Նեմեյան առյուծին խեղդելու տեսարան (սխրանք 1)
 Ոչնչացնում է պղնձե թևեր, պղնձե մագիլներ, պղնձե փետուրներ ունեցող ստիմփալյան ճիվաղ թռչուններին (սխրանք 6)
 Բռնում Կերինեյան եղնիկին (սխրանք 3)

Պատկերասրահ

Ծանոթագրություններ

Աղբյուրներ 
 Apolodoro: Biblioteca mitológica, II, 6, 3. Hércules y la reina Onfalé (Texto en español )
 Higinio, Fábulas XXX, Los doce trabajos de Hércules ordenados por Euristeo (Texto en latín)
 Higinio, Fábulas XXXII, Mégara: Mercurio vende a Hércules como esclavo (Texto en latín)
 La reina Ónfale (Wikipedia).Ovidio, Heroidas, IX, 54.

Արտաքին հղումներ 

 Los trabajos de Hércules en el mosaico de Liria
 Mosaico de los trabajos de Hércules 
 Ficha en la página web del Museo Arqueológico Nacional

Մադրիդի ազգային հնագիտական թանգարանի նմուշներ
Հին հունական դիցաբանություն
Հունական հերոսներ